

REPUBLIKA HRVATSKA                                                             

INDUSTRIJSKA STROJARSKA ŠKOLA

URBROJ: 251-287-26/06-7
Zagreb, 07.07.2026.

Z A P I S N I K

21. sjednice Školskog odbora Industrijske strojarske škole, održane u uredu ravnatelja dana 07. srpnja 2026. godine.

Sjednici prisustvuju sljedeći članovi Školskog odbora: 

1.         Iva Bojčić
2.         Josip Filić
3.         Jadranko Kezerić
4. 	Jelena Novosel

Marija Prša nije prisutna.

Ostali prisutni:

1.  Nenad Pavlinić, ravnatelj
2.  Silvia Špehar, tajnica Škole


Sjednica je započela u 10,00 sati.

Zapisnik vodi Silvia Špehar, tajnica Škole.
                 
Predsjednica Školskog odbora, Iva Bojčić, pozdravlja nazočne i otvara 21. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

                 DNEVNI RED

1. Verifikacija zapisnika 20. sjednice Školskog odbora;
2. Verifikacija izmjena i dopuna financijskog plana za 2026. godinu (izvori – gradski proračun);
3. Izvješće ravnatelja o provedenom stručno-pedagoškom nadzoru u svibnju 2026.;
4. Kadrovska pitanja;
5. Razno.

AD.1.
Predsjednica Školskog odbora, Iva Bojčić, daje na verifikaciju Zapisnik 20. sjednice Školskog odbora, koji članovi Školskog odbora jednoglasno usvajaju.

AD.2.
Predsjednica Školskog odbora Iva Bojčić daje riječ tajnici Škole, Silviji Špehar, koja prema uputi voditeljice računovodstva Ive Boban ukratko obavještava Školski odbor o izmjenama i dopunama Financijskog plana za 2026. godinu, koje su prethodno dostavljene putem maila svim članovima Školskog odbora.
U odnosu na prijedlog izmjena i dopuna financijskog plana za 2026. (koji je usvojen na prošloj sjednici), Grad je napravio rebalans svojih izvora financiranja te je proračun povećan za 29.000,00 € te sada iznosi 2.979.790,00 €.
Aktivnosti u kojima je Grad značajnije povećao planirane prihode/rashode su nabava udžbenika, prijevoz zaposlenika te građanski odgoj i zajednica. Plan nabave je korigiran za izmijenjene iznose. Svi su iz izvora financiranja opći prihodi i primici - pojačani standard.
[bookmark: _GoBack]Prijedlog izmjena i dopuna iz vlastitih prihoda, pomoći od nenadležnih proračuna, Europskog socijalnog fonda, Programa Unije, donacija i prihoda iz posebnih namjena, Grad je verificirao.
Školski odbor daje suglasnost na Izmjene i dopune Financijskog plana za 2026. godinu čime je 2. točka dnevnog reda jednoglasno usvojena.  


AD.3.
Predsjednica Školskog odbora, Iva Bojčić daje riječ ravnatelju Škole, kako bi, sukladno nalogu Agencije za odgoj i obrazovanje, upoznao članove Školskog odbora s Izvješćem o provedenom stručno-pedagoškom nadzoru u svibnju 2026.  Cit. nalaz prethodno je dostavljen i stručnim suradnicama, koje su s istim u cijelosti upoznate.
Ravnatelj ukratko izlaže okolnosti predmeta nadzora te se čita zaključak Nalaza o provedenom stručno – pedagoškom nadzoru od 28.05.2026., KLASA: 602-03/26-02/38, URBROJ: 561-09/3-26-07.
Članovi Školskog odbora primaju na znanje navedeno izvješće te nemaju dodatnih primjedbi.

 
AD.4.
	
Predsjednica Školskog odbora Iva Bojčić daje riječ tajnici Škole, Silviji Špehar, koja obavještava Školski odbor o kadrovskim promjenama koje se očekuju u narednom razdoblju.
Nastavnik strojarske grupe predmeta D.B., strukovni učitelj M.R. i spremačica J.R. s danom 31.08.2026. odlaze u mirovinu, te im prestaju ugovori o radu. Također, s danom 31.08.2026. ističu ugovori o radu pomoćnicama u nastavi I.P. i V.G., te vjeroučiteljici M.B. Za upražnjena radna mjesta raspisat će se natječaji, odnosno, za pojedina radna mjesta prethodno će se zatražiti potrebne suglasnosti.
Nadalje, nastavnik strojarske grupe predmeta T.K. zatražio je sporazumni raskid radnog odnosa, zbog prelaska na novo radno mjesto, s danom 31.08.2026. 
S obzirom da Školski odbor odlučuje o zapošljavanju i prekidu radnog odnosa, sporazumni raskid s nastavnikom T.K. uvršten je na Dnevni red.
Nakon izlaganja tajnice, a na prijedlog ravnatelja Škole, predsjednica Školskog odbora, Iva Bojčić daje na glasanje 4. točku Dnevnog reda, koju članovi Školskog odbora jednoglasno usvajaju.


AD. 5.

 Predsjednica Školskog odbora Iva Bojčić daje riječ tajnici Škole, koja ukratko obavještava Školski odbor o ostalim aktualnostima u Školi. 

Školski odbor navedeno prima na znanje, te nema dodatnih primjedbi.


                                                 Sjednica je završena u 10,40 sati.



Zapisnik vodila:                                                              Predsjednica Školskog odbora: 
Silvia Špehar, mag.iur                                                    Iva Bojčić, prof.
